

На основу члана 8. став 2. алинеја 3. Правилника о организовању Књижевних сусрета на Козари („Службени гласника Града Приједора“ број: 7/18, Градоначелник Града Пријеодор д о н о с и :

**ПРАВИЛНИК**

**О НАГРАДАМА**

**„КЊИЖЕВНИХ СУСРЕТА НА КОЗАРИ“**

**Члан 1.**

1. Овим правилником регулише се назив и облик награде, мјесто и начин

њиховог уручења, услови које морају испуњавати добитници те начин доношења одлука о додјељивању награде Књижевних сусрета на Козари.

**Члан 2.**

1. „Књижевни сусрети на Козари“ традиционално додјељују двије награде :

Награду Књижевних сусрета на Козари „Скендер Куленовић“ и Награду Књижевних сусрета на Козари „Књижевни вијенац Козаре“.

**Члан 3.**

(1) Награда „Скендер Куленовић“ додјељује се за појединачна дјела свих књижевних родова и врста, сваке године, за дјела која су изашла у прошлој години, осим у години када се додјељује „Књижевни вијенац Козаре“.

(2) Награда се састоји од Повеље „Скендер Куленовић“ и новчаног износа од 3.000,00 КМ (1.500,00 евра).

(3) Добитник ове награде обавезан је уступити, без накнаде, ауторска права за издавање књиге изабраних дјела у Библиотеци „Књижевни сусрети на Козари“, у едицији „Овјенчани“.

**Члан 4.**

1. Награда „Књижевни вијенац Козаре“ додјељује се за свеукупно књижевно

стваралаштво и допринос српској књижевности (за животно дјело). Ова награда нема одређену динамику додјељивања, већ се уручује у изузетним приликама, као што су јубилеји везани за живот и рад књижевника.

1. Награда се састоји од Повеље „Књижевни вијенац Козаре“ и новчаног

износа 5.000,00 КМ (2.500,00 евра).

1. Добитник ове Награде обавезан је уступити, без накнаде, ауторска права за

издавање књиге изабраних дјела у Библиотеци „Књижевни сусрети на Козари“ у едицији „Овјенчани“.

**Члан 5.**

1. Организациони одбор је раније усвојио облик и текст повеља за награду

Сусрета, а дјело је академског сликара Зорана Совиља из Београда.

**Члан 6.**

(1) Повеље награда „Скендер Куленовић“ и „Књижевни вијенац Козаре“ додјељује Град Приједор, а уручују се добитнику у оквиру Свечане академије Сусрета у Позоришту Приједор, а уручује их предсједник Организационог одбора Сусрета, градоначелник Града Приједора.

(2) Новчани дио награда традиционално додјељује спонзор награда, а доказ о уплати спонзор уручује добитнику на Централној књижевној манифестацији која се одржава на Мраковици.

(3) Новчани износ награде уплаћује се на рачун добитника, најкасније петнаест дана од уручења повеља.

**Члан 7.**

(1) Награде „Скендер Куленовић“ и „Књижевни вијенац Козаре“ додјељују се писцима чије дјело припада српској књижевности.

(2) Изузетно, награде се могу додијелити и писцима који не припадају корпусу српске књижевности, а који су освједочени пријатељи српског народа и који су дали допринос српској књижевности и култури.

**Члан 8.**

(1) Одлуку о додјели награда „Скендер Куленовић“ и „Књижевни вијенац Козаре“ доноси Жири састављен од три (3) члана који одлуке доноси већином гласова.

(2) Жири за додјелу награда, као и његовог предсједника, именује Организациони одбор Сусрета, на првој редовној сједници.

(3) Жири се бира из редова књижевника те професора и научних радника из области књижевности.

**Члан 9.**

(1) Одлуку о додјели награда, Жири презентује на верификацију Организационом одбору Сусрета на редовној сједници Одбора која се одржава у првој половини септембра.

(2) Образложење о додјели награда презентује један од чланова Жирија.

(3 ) Након верификације на Организационом одбору, исти дан, на конференцији за медије, одлука Жирија се саопштава јавности.

**Члан 10.**

(1)У доношењу одлука Жири ради самостално на основу својих научних, умјетничких, естетских и моралних начела, уз поштовање правилника Сусрета и придржавање принципа праведности и непристрасности.

(2)Жири за додјелу награда „Скендер Куленовић“ и „Књижевни вијенац Козаре“ састаје се у Приједору најмање два пута: на првој, конститутивној сједници Жири се договара о начину рада, а на другој сједници доноси коначну одлуку о додјели Награде.

(3)Између ових сједница Жири комуницира електронским путем.

(4)До краја јуна мјесеца, Жири је обавезан саопштити ужи избор кандидата за Награду.

(5)Уз одлуку о додјели Награде, Жири је дужан написати образложење о додјели Награде које потписује предсједник Жирија.

(6)Организатор задржава право објављивања образложења Жирија у публикацијама Књижевних Сусрета на Козари.

(7)Жири у пуном саставу присуствује одржавању завршних манифестација Сусрета, а прије уручења награда, на Свечаној академији, извјестилац Жирија чита саопштење о додјели награда.

(8)Чланови Жирија, у договору са организатором, дужни су присуствовати конференцијама за медије.

(9)За свој рад чланови Жирија добијају одређену новчану накнаду коју утврђује Организациони одбор сваке године, у складу са финансијским пројекцијама Сусрета.

(10)Новчана накнада члановима Жирија се исплаћује жиралним путем, најкасније осам дана од завржетка Сусрета, а на основу претходно потписаног уговора са Организатором.

**Члан 11.**

(1)Овај правилник ступа на снагу осмог дана од дана објављивања у „Службеном гласнику Града Приједора“.

**Члан 12.**

(1)Измјене и допуне овог правилника доноси Градоначелник на основу приједлога Организационог одбора Сусрета.

**Члан 13.**

(1)Ступањем на снагу овог правилника престаје да важи Правилник о наградама Књижевних сусрета на Козари , („Службени гласник Града Приједора“ бр. 9/18)

Датум: 19.06.2019. године Градоначелник

Број : 02-052-14/19

Миленко Ђаковић

Предсједник Организационог одбора